钦定古今图书集成/明伦汇编/闺媛典/第282卷 > 皇清十五 > 高士临妻曹氏
## 钦定古今图书集成/明伦汇编/闺媛典/第282卷 > 皇清十五 > 高士临妻曹氏

按《武进县续志》：“曹氏，诸生高士临妻。临早亡，氏年二十六，家贫，上有孀姑，二子俱在襁褓，氏矢志靡他，事姑以孝，甘旨罔缺。抚二孤，旦暮针繲弗倦。姑病，亲馈汤药，衣不解带者浃旬。寺姑病革，谓氏曰：‘汝年少子幼，奈何’？氏泣对曰：‘糟糠吾甘之，纺绩教子，分内事也。一日未亡，则尽一日之事，姑毋虑’。姑曰：‘尔能是，吾无憾矣’。” 既姑殁，哭尽哀，丧葬尽礼，皆其女红所积也。欲遣二子就塾师，苦无力时，引膝前画荻而教之。至弱冠，始令就外，傅以麻枲之佣，供二子膏火冰蘗之操，始终如一。